堪輿學家麥玲玲帶領吳兆麟(Alan)、蔡景行(行仔)主持的清談節目《玲玲友情報》,今晚(3日)一集主題為「好男人唔係咁易做」,嘉賓為金牌司儀鄧梓峰。
人稱「十郎」的鄧梓峰周身刀張張利,十郎跟玲玲師傅是熒幕情侶,2人曾合作演出葉念琛導演的無綫劇集《美麗戰場》,飾演夫妻。玲玲師傅甫開始反問十郎,為何葉念琛會選他們演夫妻,十郎想也不想說︰「我覺得係天注定,咁樣諗唔使challenge,我都好信佢選角。」玲玲師傅談到2人相識,是緣於曾華倩主持的節目︰「鄧梓峰係嘉賓,事後華倩話我『暗戀』佢,成日眼甘甘望住佢,因為十郎講嘢慢,我要望實知佢幾時停,跟住接力講。」
十郎從事主持經驗豐富,由多年前的《城市追擊》,到目前播映的《關注關注組》,他都有份參與。他主動提到與已故鬼才黃霑叔的合作,確實獲益良多︰「嗰時我問霑叔寫歌詞點解可以寫到咁精警,佢話如果用10個字寫到嘅意思,就唔好用11個字去寫,多一個字都係多餘。」
十郎受訪時提到霑叔兩宗往事,令他印象深刻︰「有次同佢做籌款騷,有一項表演係要一班藝員,靠激發潛意識行一條火碳路,霑叔猛話冇可能,要親自試,佢個份好學同好奇心,好值得學習。」
另一件是霑叔在錄影《城市追擊》時讀錯字,將「星光熠熠(音揖)」讀成「接接」,原本可選擇刪走片段,但他堅持播出時跟觀眾道歉更正,非常瀟灑。十郎說︰「同霑叔閒談涉獵嘅內容豐富,佢係個有趣味嘅人,從哲學、宗教甚至愛情觀都可以傾。」
行仔跟十郎合作主持節目《關注關注組》,他受訪時讚對方主持功力深厚,並直言︰「有十郎喺隔籬,就唔驚講錯嘢,因為佢會兜到、轉數又快,氣定神閒講所有嘢,感覺好安心。」